എറണാകുളം: വിദ്യാലയങ്ങള് ജാഗ്രത കൈവിടരുതെന്ന് ഹൈബി ഈഡന് എം.പി എറണാകുളം: നീണ്ട കാലയളവിന് ശേഷം കേരളത്തില് സ്ക്കൂളുകള് തുറന്നപ്പോള് മികച്ച രീതിയിലുള്ള സംവിധാനങ്ങളാണ് സ്ക്കൂളുകളില് ഒരുക്കിയിരിക്കുന്നത്. ഈ ജാഗ്രത കൈവിടാതെ കൊണ്ട് പോകാന് നമുക്ക് സാധിക്കണമെന്നും ഹൈബി ഈഡന് എം.പി പറഞ്ഞു. എറണാകുളം പാര്ലമെന്റ് മണ്ഡലത്തിലെ സര്ക്കാര് സ്ക്കൂളുകളില് വിതരണം ചെയ്യുന്നതിനുള്ള ഹാന്ഡ് സാനിറ്റൈസറുകള് വിദ്യാഭ്യാസ ഡെപ്യൂട്ടി ഡയറക്ടര് ഹണി.ജി.അലക്സാണ്ടര്ക്ക് കൈമാറി സംസാരിക്കുകയായിരുന്നു എം.പി. ഹൈബി ഈഡന് എം.പിയുടെ സമഗ്ര വിദ്യാഭ്യാസ പദ്ധതിയുടെ ഭാഗമായി നല്കിയ സാനിറ്റൈസറുകള് സ്പോണ്സര് ചെയ്തിരിക്കുന്നത് ഹീല് സാനിറ്റൈസര് കമ്ബനിയാണ്. വിദ്യാഭ്യാസ ഡെപ്യൂട്ടി ഡയറക്ടറുടെ നിര്ദേശപ്രകാരം എറണാകുളം ജില്ലയിലെ ആദിവാസി ഊരുകളിലെ സ്ക്കൂളുകളില് വിതരണം ചെയ്യുന്നതിനും സാനിറ്റൈസറുകള് എം.പി നല്കിയിട്ടുണ്ട്. ഹീല് മാനേജിംഗ് ഡയറക്ടര് രാഹുല് മാമ്മന് ചടങ്ങില് പങ്കെടുത്തു.